Diari Oficial de la Generalitat Valenciana


Sumari del DOGV 6740, del 23-03-2012 (2012/2692)

RESOLUCIÓ de 5 de març de 2012, de la consellera d'Agricultura, Pesca, Alimentació i Aigua, per la qual es convoquen les ajudes a les associacions de protecció i defensa dels animals per a l'exercici 2012.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6740

Data del DOGV
:   23-03-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/2692


Data del document
:   05-03-2012

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 5 de març de 2012, de la consellera d'Agricultura, Pesca, Alimentació i Aigua, per la qual es convoquen les ajudes a les associacions de protecció i defensa dels animals per a l'exercici 2012. [2012/2692]  
L'Orde de 22 de desembre de 2006, de la Conselleria d'Agricultura, Pesca i Alimentació, per la qual s'establixen ajudes a les associacions de protecció i defensa dels animals, disposa, en l'apartat quint, que les sol·licituds d'ajuda s'han de presentar mitjançant una instància degudament omplida i subscrita pel representant legal de l'associació, en el termini de presentació que es farà públic anualment mitjançant la publicació en el Diari Oficial de la Comunitat Valenciana  
  
Esta resolució no està subjecta a l'article 107 del Tractat de Funcionament de la Unió Europea (TFUE), ja que no falseja ni amenaça falsejar la competència afavorint determinades empreses o produccions, pel fet de tractar-se d'una ajuda a associacions sense ànim de lucre.  
  
Per tant, i a fi de convocar les ajudes per a l'exercici 2012 i establir el procés de sol·licitud i tramitació de les ajudes esmentades, es publica esta resolució.  
Per tot això, a proposta del director general de Producció Agrària i Ramaderia, resolc:  
  
Primer  
Convocar, per a l'exercici 2012, les ajudes a les associacions de protecció i defensa dels animals, les bases reguladores de les quals s'inclouen en l'Orde de 22 de desembre de 2006, de la Conselleria d'Agricultura, Pesca i alimentació (DOCV núm. 5418, de 30.12.2006).  
  
Segon  
Les ajudes a les associacions de protecció i defensa dels animals es concediran amb càrrec a l'aplicació pressupostària següent:  
- Per a les actuacions previstes en el paràgraf a de l'apartat segon de l'annex de l'Orde de 22 de desembre de 2006, amb càrrec a la línia T1792000, capítol 4, del programa 714.80, Desenrotllament i Millora de la Ramaderia.  
  
Tercer  
D'acord amb la Llei 10/2011, de 27 de desembre, de Pressupostos de la Generalitat per a l'Exercici 2012, l'import és el següent:  
- 71.199,21 € per a les actuacions previstes en el paràgraf a de l'apartat segon de l'annex de l'Orde de 22 de desembre de 2006.  
  
Quart  
El termini de presentació de sol·licituds per a l'exercici 2012 serà d'un mes comptat a partir de l'endemà de la publicació d'esta resolució en el Diari Oficial de la Comunitat Valenciana.  
  
Quint  
Els servicis prestats seran realitzats i justificats davant de l'Administració abans del dia 15 d'octubre de 2012, tal com establix l'apartat sèptim de l'annex de l'Orde de 22 de desembre de 2006.   
  
DISPOSICIÓ FINAL  
  
Primera  
Es delega en el director general competent en matèria de ramaderia la concessió i denegació de les ajudes previstes en esta resolució.  
  
Esta resolució és definitiva en la via administrativa, i podrà interposar-s'hi potestativament un recurs de reposició davant de la consellera d'Agricultura, Pesca, Alimentació i Aigua, en el termini d'un mes comptat des de l'endemà del dia que es publique, o impugnar-se directament davant de l'orde jurisdiccional mitjançant la interposició d'un recurs contenciós administratiu, en el termini de dos mesos a partir de l'endemà del dia que es notifique, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa (Llei 29/1998, de 13 de juliol, publicada en el BOE núm. 167, de 14 de juliol de 1998).  
  
  
València, 5 de març de 2012.- La consellera d'Agricultura, Pesca, Alimentació i Aigua: Maritina Hernández Miñana.